47 “Айгөл” Балалар бакчасының

Музыка җитәкчесе:

**Миргалимова Эльвира Илгизовна**

**Тема: «Туган җирем-нурлы җирем”**

*(зурлар һәм мәктәпкә-әзерлек төркемнәре өчен)*

**Максат:** Балалаларны Татарстан дәүләте белән таныштыру.

Туган ягыбызның табигате, милләте турында сөйләү.

**Бурычлар:**

1.Туган илебезгә карата мәхәббәт уяту,гүзәлллекне күрә белергә өйрәтү.

2.Эстетик һәм иҗади активлыкны үстерү.

3.Татарстан дәүләтебезнең символлары турында мәгълүмат бирү,милли уеннар,милли ризыклар белән таныштыру.

**Җиһазлау:** Татарстан Республикасы турында рәсемнәр, флагы, картасы, СD җыентыклар:З.Минһаҗева “Балалар өчен җырлар”,Г.Зарипова “Балалар өчен яңа җырлар” ,уеннар,биюләр өчен атрибутлар.Музыкаль центр,микрофон.

**Балаларны алдан әзерләү:**Шигырьләр,җырлар,биюләр алдан өйрәтелә.

*(Музыкаль зал Татарстан Республикасы рәсемнәре, флагы белән бизәлә.Музыка яңгырый:кошлар тавышы,чишмә тавышы.Залның уртасында ут яна ,аның артында кояш утыра.Кырыенда чәчәкләр булып киенгән балалар чүгәләгәннәр.)*

**Бәйрәмнең барышы.**

**Кояш** (уяна):Ишетәсезме, балалар!

Челтерәп аккан чишмә тавышы...

Бу могҗиза!Бу чын гаҗәп,

Табигатьнең гүзәл агышы.

**(*музыка җитәкчесе сайлавы буенча*“Чәчәкләр биюе” башкарыла.**

***(Кояш янына килеп түгәрәк эченә алалар да,чыгып китәләр*).**

**Кояш**:Хәерле көн,кечкенә дусларым!Бәйрәмебезне башлыйк!Сез мине таныдыгызмы?Һәр көн иртән сезне кем уята?Нурлары белән җылыта!Әйе –мин кояш!Сезнең иң якын дустыгыз!Бүген без туган җиребезгә багышланган бәйрәмгә җыелдык.Ә сез беләсезме иң гүзәл шәһәр Татарстан Республикасының Кама елгасы кырыенда урнашкан-ул Яр Чаллы шәһәре.Без яши торган шәһәр.

Дөньяда иң -иң матур ил –

Ул минем туган илем.

Дөньяда иң-иң матур тел –

Ул минем туган телем.

**“Туган ил”җыры башкарыла(З.Минһаҗева “Балалар өчен җырлар”СDҗыентыгы )**

*(4 бала ярымтүгәрәккә басалар)*

**1 бала:**

Татарстан-уз илебез,

Безнең газиз жиребез.

Шушы газиз жиребезнен-

Балалары инде без.

**2 бала:**

Идел ярларына нурлар сибеп

Матур булып ата бездэ таң.

Таң шикелле якты Туган илем.

Бәхет биргэн жирем – Татарстан.

**3 бала:**

Нәрсә сон ул- Татарстан?

Татарстан – ул минем Туган илем,

Торган жирем,туган йортым.

Татарстан – ул минем гаиләм!

4 нче бала:

(Зәкия Туфайлова)

Туган ил ул – алтын арышлар

Туган ил ул – иркен болыннар,

Туган туфрак, үскән нигезләр.

Туган илдә барыбыз бертуган,

Бик кадерле безгә ул шуңа.

Туган ил ул була бер генә,

Туган илнең кадрен бел генә!(утыралар)

**“Туган тел”З.Минһаҗева җырына күмәк бию башкарыла.**

**Алып баручы**:Безнең Татарстан Россия дәүләтенең үзәгендә, Идел һәм Кама елгалары кушылган урында урнашкан. Республикабызның территориясе зур түгел, мәйданы 68мең квадрат километр. Шулай да халык саны ягыннан Татарстан - иң зур республикаларның берсе. Туксаннан артык милләт вәкиле дус һәм тату яши. Һәр дәүләтнең җитәкчесе, ягъни президенты була.Безнең беренче президентыбыз:М.Ш.Шәймиев.

*(Музыка яңгырый татар киемнәреннән малайлар керә).Җыр башкаралар:*

**“Җырлыйк әле”**татар халык көе:

Җырлыйк әле,җырлыйк әле

Яр Чаллы егетләре,

Безнең кебек уңганнарны

Кайдан табарсыз,әле!

**Алып баручы**:Ягез егетләр сез кайдан?

**Егетләр**:Без Яр Чаллы шәһәренең балалар бакчасыннан!Без сезгә өч төрле яулык алып килдек:*( күрсәтәләр)*

1 нче малай: Кызыл – кояш, ут төсе.

2 нче малай: Яшел – яз, яңарыш, тынычлык төсе

3 нче малай: Ак – сафлык, тынычлык билгесе. (утыралар.)

**Кояш**:Балалар ,ә сез беләсезме бу төсләр Татарстанның дәүләт флагында кулланылган,ә инде аннары дәүләт гербы кабул ителгән. Уртада канатлы ак барс сурәтләнгән. Барс читлектә яши алмый. Димәк, Татарстан да ирекле, мөстәкыйль дәүләт булырга тиеш.Ә хәзер уен уйнап алабыз.

**Уен “Яулык биреш”(**уен түгәрәктә уйнала,музыкага бала түгәрәк тышыннан барып икенче баланын кулына бирә.Икесе ике якка йөгереп китәләр ,кем беренче буш урынга баса.)

**5 нче бала**:Ах, гармуннар уйный белсәм,

Их, бер сыздырыр идем.

Биючеләрнең табанын

Уттай кыздырыр идем.

**Г.Зәрипова музыкасы.“Әй ,гармуным!”(җыр һәм бию ансамбле башкара)**

*(Музыкаяңгырый.Сөембикә гүзәле чәк-чәк тотып керә)*

**Сөембикә**:Исәнмесез,балалар!Мин Сөембикә сезгә татар халкының милли ризыгы-чәк-чәк алып килдем ,кабул итеп алыгыз!Ягез әле, бергәләп биеп алыйк.

**Уен “Иң оста биюче”.(***Төрле милләт музыкасы куела.)*

**Сөембикә:**Рәхмәт,сезгә бик күнелле яшисез икән.Мин сезнең Яр Чаллы шәһәре балалар бакчасында кунак булып калырмын!

**Алып баручы:** Кадерледән дә кадерле

Туган үскән ил генә

Чит- ят җирләр күп булса да,

Туган җирем бер генә!

Шуның белән безнең бәйрәмебез тәмам!

( **Г.Зәрипова музыкасы** **“Балалар тавышы”җырына бию башкарыла)**